Lance Gokongwei

Si Lance Yu Gokongwei (namundag 23 Nobyembre 1966) sarong Filipinong negosyante. Siya an presidente asin CEO kan JG Summit Holdings, Inc. poon pa kan 2018. Si Gokongwei iyo-iyong aking lalaki ni negosyanteng si John Gokongwei Jr. Siya asin mga tugang niya nakalistang kabali sa pinakamayayaman sa nasyon.                                                                                                                                        

 Kaamayi nin buhay 
Si Gokongwei namundag sa Manila bilang ikaduwa sa anom na magturugang. An ama niya, si John Gokongwei, pigtugdas an JG Summit Holdings Inc., manta an ina si Elizabeth, iyo an kagtugdas na myembro kan Robinsons Department Store. Siya nagklase sa Xavier School hanggan ikaduwang taon sa sekundarya. Saiyang tinapos an duwang taon pa kan adal niya sa sekundarya sa Singapore.

Kan 1988, siya naggradwar sa University of Pennsylvania na may dobleng degree, sa  Finance asin Applied Science (summa cum laude).

Karera sa negosyo
Si Gokongwei nagpoon sa saiyang karera na nagbali sa negosyo kan pamilya bilang  management trainee sa Universal Robina Corporation (URC). Siya nagbebenta kan Jack ’n Jill na isnak sa mga supermarkets, groceries, asin sa sari-sari store.

 Universal Robina 
Sa paghinapos kan 1990, si Gokongwei nagin general manager kan branded food business kan UFC, kun saen siya nangenot sa pagtolod kan mga  beverages. Kan 2004, an kompanya pigbungsod an C2, sarong timpladong tsa na nakipagkompetensya sa mga establisido nang mga beverage na imported na iyo an nagdodominar sa market sa Filipinas. Ini nagluwas na masulong na gayo mala ta nagbukas pa an kompanya nin sarong produkto sa parehong linya.

Kan 2013, si Gokongwei nagin chief executive kan URC. Sunod na taon, siya nakipartner sa Calbee nin Hapon (potato chips) asin sa Danone (sarong beverage) kan France. Saiya man na binakal an Grifin's Foods kan New Zealand sa halagang 700 million dollar ($609 million kaidto), na nagtao sa Universal Robins nin dakulang merkado sa South Pacific. Limang taon, naputol an relasyon sa Calbee ta nalugi ini sa merkado sa Filipinas.

Kan 2021, an URC binakal an Munchy Food Industries nin Malaysia sa halagang 1.9 billion ringgit ($454 million) na huli kaini nagin nangengenot ini bilang biscuits manufacturer kan Malaysia.

 Cebu Pacific Air 
Kan 1996, si Gokongwei pigsonsonan kan saiyang ama na magtugdas nin sarong airline na iyo an Cebu Pacific Air. Kan Pebrero 1998, duwang taon pakamukna kan kompanya, an Cebu Pacific Flight 387 naglagpak sa gilid nin bukid, asin ubos an 104 pasahero nagkagaradan. Kan panahon na idto, ini na an pinakagrabeng air disaster sa nasyon.

Kan 2010, an Cebu Pacific nagin iyo an pinakadakulang airline na kan Filipinas.

Kan Desyembre 2022, si Gokongwei nagbutas bilang presidene asin CEO kan Cebu Pacific.

Kaamayi kan taon, si Gokongwei nagbilog nin sarong consortium kairiba limang kabarakas na nagtangro makapot kan pagpadalagan kan Manila Ninoy Aquino International Airport sa pag'invertir nin 267 billion pesos igdi. Alagad an gobyerno pighaboan an tangro' kan Hulyo sa kun anong rason.

 JG Summit Holdings 
Kan 2018, si Gokongwei nanombrahan na CEO kan JG Summit Holdings, sarong holding company na nagtatangro nin mga consumer foods, agro-industrial asin commodity food na mga produkto, real property development, hotel, telecommunications, petrochemicals, air transportation asin power generation.

 Robinsons Land 
Si Lance Gokongwei nagin presidente asin CEO kan Robinsons Land Corp. kan January 2024, pakademitir kan saiyang pinsan na si Frederick D. Go, sa katongdan na mga ini.

Mas amay pa, si Go nanombrahan na pamayo kan Office of the Special Assistant to the President for Investment and Economic Affairs.

 Enerhiya 
Si Gokongwei nagin myembro sa hunta kan SP New Energy Corp. (SPNEC) kan Mayo 2024. An SPNEC subsidiary kan Solar Philippines, an pinakadakulang solar energy provider sa Filipinas.

Si Gokongwei direktor kan Manila Electric Co. (Meralco) kan 2013 pa kan an JG Summit nagin pagsasadiri na an power utility firm.

 Sustainability 
Si Gokongwei myembro kan National Advisory Council kan WWF Philippines. Kan 2020, si Gokongwei nanombrahan myembro sa hunta  kan Global Reporting Initiative (GRI), representado an sektor kan negosyo.

 Pilantropiya
An Gokongwei Brothers Foundation, iyo an pinakadakulang nagtatao sa pribadong sektor kan   STEM scholarships sa Filipinas. Sa ika-30ng taon kaini, an obheto kan pundasyon makahimo nanggad mapagantad an adal nin 10,000 na mga maestro asin sarong milyon na mga estudyante pag'abot kan 2025.

 Mga Gawad 

Si Gokongwei nakamit an EY-Bank of Singapore Asean Entrepreneurial Excellence Award for 2024. An gawad binibisto  an mga "successful Southeast Asian businesses that contribute to the economy and community in the region."

Si Gokongwei nagawadan man kan 2005 Entrepreneur of the Year kan Ernst and Young, bilang saro sa " Ten Outstanding Young Men in the Philippines" kan 2000, Finance Asia's Best CEO in 2015 and 2018, asin Institutional Investors Best CEO in 2015.

 Buhay personal 
Si Gokongwei an agom iyo si Jay Leong. Igwa sindang duwang aki, saro babae, saro lalaki.

Kan 2016, si Gokongwei nagsurat nin sarong libro titulado Lessons from Dad, John Gokongwei Jr. Siya man nag'ambag nin mga artikulo sa antolohiyang titulado Letters to My Children.

Toltolan

 Mga panluwas na takod 
 Lance Gokongwei profile on Forbes

Kategorya:Mga 1966 na kumundagan
Kategorya:Mga Buruhay
Kategorya:Mga Filipinong billionaire
Kategorya:Mga Filipinngo business executives
Kategorya:Mga Filipinong may dugong Tsino
Kategorya:Mga Tawo haleng Manila